PMIndiaData/PMIndiaSum huggingface dataset:
وزیر اعظم  نے بسو جینتی پر جگدگرو بسویشور کو خراج عقیدت پیش کیا

نئی دہلی۔ 03 مئی وزیر اعظم جناب نریندر مودی نے آج بسو جینتی کے مقدس موقع پر جگد گرو بسویشور کو خراج عقیدت پیش کیا۔ وزیر اعظم نے 2020 کی اپنی تقریر بھی شیئر کی جس میں انہوں نے جگد گرو بسویشور کے بارے میں بات کی تھی۔ وزیر اعظم نے ٹویٹ کیا: "بسو جینتی کے مقدس موقع پر جگدگورو بسویشور کو خراج عقیدت۔ ان کے خیالات اور نظریات دنیا بھر کے لاکھوں لوگوں کو توانائی دیتے ہیں۔ 2020 کی اپنی ایک تقریر شیئر کر رہا ہوں جس میں میں نے جگد گرو بسویشورا کے بارے میں بات کی تھی۔" ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیر اعظم نے گجرات میں اہم پروجیکٹوں کی  نقاب کشائی کی

وزیر اعظم جناب نریندر مودی نے آج گجرات میں مختلف ترقیاتی پروجیکٹوں کی نقاب کشائی کی۔ ان پروجیکٹوں میں ایک کھاری پن کو ختم کرنے کا پلانٹ، ایک ہائیبرڈ قابل تجدید توانائی پارک اور ایک مکمل خود کار دودھ کی پروسیسنگ اور پیکینگ کا پلانٹ شامل ہیں۔ گجرات کے وزیر اعلیٰ اس موقع پر موجود تھے۔ اس موقع پر اظہار خیال کرتے ہوئے وزیر اعظم نے کہا کہ ہر شخص کو بدلتے ہوئے ہر شخص کو بدلتے ہوئے وقت کا ساتھ دینا چاہیے اور بہترین عالمی کارروائیوں کو اپنانا چاہیے۔ انھوں نے اس سلسلے میں کچھ کے کسانوں کی تعریف کی کیونکہ وہ پھل بیرون ملک برآمد کر رہے ہیں۔ انھوں نے کہا کہ اس سے ہمارے کسانوں کے اختراعی جذبے کا اظہار ہوتا ہے۔ انھوں نے کہا کہ گجرات میں پچھلی دو دہائیوں میں زراعت، ڈیری اور ماہی گیری کے شعبوں نے ترقی کی ہے کیونکہ حکومت کی طرف سے کم سے کم مداخلت ہوئی ہے۔ گجرات نے جو کچھ کیا ہے وہ کسانوں اور امداد باہمی اداروں کو بااختیار بنانے کا کام ہے۔ وزیر اعظم نے کہا کہ کسانوں کو زرعی اصلاحات کے بارے میں گمراہ کیا جارہا ہے۔ انھوں نے کہا کہ جو زرعی اصلاحات ہوئی ہیں وہ بالکل وہی ہیں جن کا کسانوں کی تنظیمیں اور یہاں تک کہ اپوزیشن پارٹیاں برسوں سے مطالبہ کرتی رہی ہیں۔ انھوں نے یہ بات دوہرائی کہ بھارت سرکار ہمیشہ ہی کسانوں کی فلاح وبہبود کے تئیں عہد بند ہے اور ہم انھیں یقین دلاتے رہیں گے اور ان کی تشویش پر توجہ دیتے رہیں گے۔ وزیر اعظم نے کہا کہ آج کچھ کے علاقے نئے دور کی ٹیکنالوجی اور نئے دور کی معیشت دونوں میں ایک بڑی چھلانگ لگائی ہے۔ کھریرا میں قابل تجدید توانائی پارک کے سنگ بنیاد رکھے جانے،مانڈوی میں کھارے پن کو دور کرنے کے پلانٹ کے قیام اور انجار میں سرحد دیہری کے مقام پر نیا خود کار پلانٹ کچھ کے ترقی کے سفر میں نئے سنگ میل پیدا کریں گے۔وزیر اعظم نے مزید کہا کہ ان پروجیکٹوں کے فائدے قبائلیوں، کسانوں، مویشی پالنے والوں اور علاقے کے عام لوگوں تک پہنچیں گے۔ انھوں نے کہا کہ آج کچھ کا علاقہ ملک کے بہت تیزی سے ترقی کرنے والے علاقوں میں سے ایک ہے۔ یہاں کنیکٹیویٹی روز بروز بہتر ہوتی جارہی ہے۔ وزیر اعظم نے یاد دلایا کہ ایک وقت ایسا بھی تھا جب گجرات کے لوگوں کی ایک آسان سی مانگ رات کو کھانے کے وقت بجلی کی فراہمی کی تھی۔ انھوں نے کہا کہ گجرات میں کتنی تبدیلیاں آچکی ہیں۔ آج کا گجرات کا نوجوان پریشانی کے پرانے زمانے کے بارے میں جانتا تک نہیں ہے۔ وزیر اعظم نے یاد دلایا کہ کچھ کی آبادی کی ترقی منفی تھی ۔ اب لوگوں نے باہر جانا بند کردیا ہے اور علاقے میں ترقی ہو رہی ہے کیونکہ لوگ واپس آرہے ہیں۔ انھوں نے تحقیق کاروں اور یونیورسٹیوں سے کہا کہ وہ زبردست زلزلے کے بعد کچھ میں ہونے والی چار گنا ترقی کا جائزہ لیں۔ انھوں نے پچھلے 20 برسوں میں کسان دوست بہت سی اسکیمیں شروع کرنے کے لیے گجرات سرکار کی تعریف کی۔ انھوں نے کہا کہ گجرات شمسی توانائی کی صلاحیتوں کو مستحکم بنانے میں ایک قاعدانہ حیثیت رکھتی ہے۔ وزیر اعظم نے رائے ظاہر کی کہ توانائی کی مسلسل فراہمی اور پانی کی مسلسل دستیابی اکیسویں صدی میں بیحد اہمیت کی حامل ہیں۔ انھوں نے کہا کہ پہلے کی ٹیموں کا اس وقت مذاق اڑایا جاتا تھا جب وہ پانی کی قلت کو دور کرنے کے لیے نرمدا کا پانی کچھ لانے کی بات کرتی تھیں۔ اب نرمدا کا پانی کچھ پہنچ چکا ہے اور یہ علاقہ ترقی کر رہا ہے۔
وزیر اعظم نے موربی میں ہوئے حادثے کے بارے میں گجرات کے وزیر اعلی سے بات کی

وزیر اعظم جناب نریندر مودی نے گجرات کے وزیر اعلیٰ بھوپیندر بھائی پٹیل اور دیگر حکام سے موربی میں ہوئےحادثے کے بارے میں بات کی ہے۔ جناب مودی نے امدادی کارروائیوں کے لیے فوری طور پر ٹیموں کو متحرک کرنے کا مطالبہ بھی کیا ہے۔ وزیر اعظم کے دفتر نے ٹویٹ کیا؛ "وزیراعظم @ نریندر مودی نے گجرات کے وزیر اعلی @ بھوپیندر بی جےپی اور دیگر عہدیداروں سے موربی میں ہوئے حادثے کے بارے میں بات کی ہے۔ انہوں نے راحت کاموں کے لئے فوری طور پر ٹیموں کو متحرک کرنے کا مطالبہ کیا ہے۔ انہوں نے کہا ہے کہ صورتحال کو قریب سے اور مسلسل مانیٹر کیا جائے، اور متاثرہ افراد کی ہر ممکن مدد کی جائے۔ " پی ایم او انڈیا( @ پی ایم او انڈیا )30 اکتوبر 2022
وزیراعظم نریندرمودی نے  75ویں یوم آزادی کے موقع پرعالمی رہنماؤں کی جانب سے نیک خواہشات پیش کئے جانے پران کا شکریہ اداکیا

نئی دہلی، 15؍اگست:وزیراعظم ، جناب نریندرمودی نے 75ویں یوم آزادی کے موقع پر عالمی رہنماؤں کی جانب سے نیک خواہشات اورتہنیتی پیغامات پیش کئے جانے پر شکریہ اداکیا۔ بھوٹان کے وزیراعظم کے ٹویٹ کے جواب میں وزیراعظم ، نریندرمودی نے کہاکہ یوم آزادی پرپرخلوص مبارکباد کے لئے @ lyoncheen پی ایم بھوٹان ، آپ کا بہت بہت شکریہ ۔ سبھی بھارتی بھوٹان کے ساتھ ہماری منفرداورقابل بھروسہ دوستانہ رشتوں کی قدرکرتے ہیں ۔ آسٹریلیا کے وزیراعظم اسکاٹ موریسن کے ایک ٹویٹ کے جواب میں وزیراعظم نے کہا؛ میرے دوست @اسکاٹ موریسن ایم پی آپ کی نیک خواہشات کا بہت بہت شکریہ ۔ بھارت بھی آسٹریلیا کےساتھ اپنی بڑھتی ہوئی درخشاں شراکت دوری کو عزیز رکھتاہے جو مشترکہ قدروں اورعوام سے عوام کے درمیان قریبی رشتوں پرمبنی ہیں ۔ سری لنکا کے وزیراعظم مہیندراراجہ پکسا کے ایک ٹویٹ کے جواب میں وزیراعظم نے کہاکہ میں وزیراعظم راجہ پکسا کا نیک خواہشتات کے لئے شکرگذارہوں ۔ بھارت اورسری لنکا کے صدیوں پرانے ثقافتی /روحانی اورتہذیبی رابطے میں جو ہماری خصوصی دوستی کو بنیاد فراہم کرتے ہیں ۔@ PresRajapaksa نیپال کےوزیراعظم شیربہادردیوبا کے ایک ٹویٹ کے جواب میں وزیراعظم ، جناب نریندرمودی نےکہا، ان کی مبارکباد اور نیک خواہشات کے لئے میں ان کا شکریہ اداکرتاہوں ، بھارت اورنیپال ثقافتی ، لسانی /مذہبی اورکنبے کے رابطوں سے منسلک ہیں ۔ Sher B Deumar اسرایئل کے وزیراعظم نفتالی بیننٹ کے ایک ٹویٹ کے جواب میں وزیراعظم نے کہاکہ ، عزت مآب وزیراعظم @ naftali bennet آپ کی نیک خواہشات کے لئے شکریہ ۔ میں دونوں حکومتوں اورعوام کے درمیان رشتوں کو مستحکم کرنے کے لئے مل کرکام کرنے کا متمنی ہوں اور بھارت اسرائیل اسٹرٹیجک شراکت داری کے بنیاد کو مستحکم کرنے کا بھی متمنی ہوں ۔
وزیر اعظم 18 اکتوبر کو لوتھل میں نیشنل میری ٹائم ہیریٹیج کمپلیکس کی سائٹ کے کام کی پیشرفت کا جائزہ لیں گے

وزیر اعظم جناب نریندر مودی 18 اکتوبر 2022 کو شام 5 بجے کے قریب ویڈیو کانفرنسنگ کے ذریعے گجرات کے لوتھل میں واقع نیشنل میری ٹائم ہیریٹیج کمپلیکس کے سائٹ کے کام کی پیش رفت کا جائزہ لیں گے۔ اس کے بعد اس موقع پر ان کا خطاب ہوگا۔ لوتھل ہڑپہ تہذیب کے نمایاں شہروں میں سے ایک تھا اور یہ قدیم ترین انسانوں کے بنائے ہوئے ڈاکیارڈ کی دریافت کے لیے جانا جاتا ہے۔ لوتھل میں میری ٹائم ہیریٹیج کمپلیکس شہر کے تاریخی ورثے اور وراثت کو خراج تحسین پیش کرنے کے لیے موزوں ہے۔ لوتھل میں نیشنل میری ٹائم ہیریٹیج کمپلیکس (این ایم ایچ سی) کو اپنی نوعیت کے ایک منفرد پروجیکٹ کے طور پر تیار کیا جا رہا ہے تاکہ ہندوستان کے مالامال اور متنوع سمندری ورثے کو دکھایا جا سکے اور لوتھل کو عالمی سطح کے بین الاقوامی سیاحتی مقام کے طور پر ابھرنے میں بھی مدد ملے۔ اس منصوبے کے ذریعے سیاحت کی صلاحیت کو فروغ دینے سے خطے کی اقتصادی ترقی میں بھی اضافہ ہوگا۔ کمپلیکس، جس پر مارچ 2022 میں کام شروع ہوا تھا، تقریباً 3500 کروڑ روپے کی لاگت سے تیار کیا جا رہا ہے۔ اس میں ہڑپہ کے فن تعمیر اور طرز زندگی کو دوبارہ پیش کرنے کے لیے لوتھل منی تفریح جیسی کئی جدید اور منفرد خصوصیات ہوں گی۔ان میں چار تھیم پارکس – میموریل تھیم پارک، میری ٹائم اور نیوی تھیم پارک، کلائمیٹ تھیم پارک اور ایڈونچر اینڈ ایموزمنٹ تھیم پارک؛ دنیا کا سب سے اونچا لائٹ ہاؤس میوزیم؛ ہڑپہ دور سے اب تک ہندوستان کے سمندری ورثے کو اجاگر کرنے والی چودہ گیلریاں ، ریاستوں اور مرکز کے زیر انتظام علاقوں کے متنوع سمندری ورثے کی نمائش کرنے والا ساحلی ریاستوں کا پویلین وغیرہ شامل ہیں ۔
مرکزی کابینہ نے انسٹی ٹیوٹ آف چارٹرڈ اکاؤنٹس آف انڈیا اور سرٹیفائیڈ پروفیشنل اکاؤنٹس افغانستان(سی پی اے افغانستان)کے درمیان مفاہمت نامے کو منظوری دی

نئی دہلی،24 اکتوبر2018؍وزیر اعظم جناب نریندر مودی کے زیر صدارت میں مرکزی کابینہ نے انسٹی ٹیوٹ آف چارٹرڈ اکاؤنٹس آف انڈیا(آئی سی اے آئی) اور سرٹیفائیڈ پروفیشنل اکاؤنٹس افغانستان(سی پپی اے افغانستان) کے درمیان مفاہمت نامے پر دستخط کو منظوری دے دی ہے۔ اس سے افغانستان اکاؤنٹینسی بورڈ(اے اے بی) کے ہنرمندی کے فروغ، آئی ٹی صلاحیت کو مضبوط کرنے اور معلومات کے تبادلے میں تیزی لاکر افغانستان میں معیار کو یقینی بنانے، طالب علموں اور ممبران کے تبادلہ پروگراموں، سیمینار، کانفرنسوں اور دونوں اطراف کے باہمی مفاد کے لئے مشترکہ سرگرمیوں کے میدان میں باہمی تعاون کے قیام میں مدد ملے گی۔ اہداف: اپنے متعلقہ اختیاری میدان کے طالب علم اور اراکین کے تبادلہ پروگرام، تاکہ انہیں اسٹڈی ٹورز کے طورپر دونوں اداروں کے ذریعے آپس میں مقرر کئے گئے یا فیصلہ کئے گئے اکاؤنٹنگ سے جڑے پیشوں کے میدان میں ہورہے فروغ کی معلومات حاصل ہوسکے۔ ہندوستان میں اکاؤنٹینسی کے فروغ کے بارے میں نئی اور تازہ معلومات فراہم کرنا اور اس پیشے سے متعلق بہتر بین الاقوامی مشقوں کو بڑھا وا دینا۔ معلومات کے تبادلے کو آسان بناکر افغانستان میں معیارات کو یقینی بنانے کو مستحکم کرنا، تاکہ ضروری کوالٹی کنٹرول کے نظام کو نافذ کرنے اور افغانستان کو وقتاً فوقتاً تجزیہ کرنے کے کام میں مدد مل سکے۔ خصوصی اور اہم اثرات: ہندوستان اور افغانستان کے درمیان مستحکم شراکت داری ہے جو تاریخی اور ثقافتی رابطوں پرمبنی ہے۔ گزشتہ کچھ عرصے میں دونوں ملکوں کے درمیان شراکت داری نئی بلندیوں تک پہنچ گئی ہے۔ جبکہ ہند-افغانستان کی ناپختہ جمہوریت میں سرمایہ کاری کھول کر، کابل کے حفاظتی صلاحیت کو مضبوط بناکر اور علاقائی کنکٹی وٹی اور ہم آہنگی سے ہندوستان کی افغانستان پالیسی اور زیادہ بھروسے مند اور کثیر جہتی نظریہ کی جانب پہنچ گئی ہے۔ افغانستان ، ہندوستان اور آئی سی اے آئی کو شناخت دلانے میں مدد کر ے گا، تاکہ بھارتی سی اے کے لئے بالواسطہ روزگار کے ساتھ افغانستان کے آجروں کے درمیان پہچان قائم کرنے اور ان کو قبول کرنے میں مدد کی جاسکے۔ ایسا مانا جاتا ہے کہ گزشتہ کچھ برسوں میں دونوں ممالک کے درمیان آپسی رشتے فطری طورپر اسٹریٹیجک ہیں اور باہمی مفاد پر مبنی ہے۔ پس منظر: انسٹی ٹیوٹ آف چارٹرڈ اکاؤنٹس آف انڈیا (آئی سی اے آئی) ایک آئینی ادارہ ہے جس کا قیام پارلیمنٹ کے ایک قانون کے ذریعہ عمل میں آیا۔ چارٹرڈ اکاؤنٹس ایکٹ، 1949، ہندوستان میں اکاؤنٹینسی کو ریگولیٹ کرنے کے لیے ہے۔ سی پی اے افغانستان میں اکاؤنٹینسی پیشے کے از خود کنٹرول کے لئے ہے، جو افغانستان کے وزارت خزانہ کے تحت کام کرتا ہے۔
وزیراعظم کا ،سابق وزیراعظم ،اندراگاندھی کے یوم پیدائش پرخراج عقیدت

نئی دہلی ،19نومبر:وزیراعظم ، جناب نریندرمودی نے سابق وزیراعظم محتر مہ اندراگاندھی کوان کے یوم پیدائش پر خراج عقیدت پیش کیاہے ۔ وزیراعظم نے اپنے پیغام میں کہاہے ،‘‘ہندوستان کی سابق وزیراعظم ، محترمہ اندراگاندھی جی کو ان کے یوم پیدائش پرخراج عقیدت پیش کرتاہوں ’’۔ ۔۔۔۔۔۔۔۔۔۔۔۔۔۔۔۔ م ن۔ ع آ19.11.2018)
وزیر اعظم نے شری بالا صاحب ٹھاکرے کو ان کی جینتی پر خراج عقیدت پیش کیا

نئی دہلی:23 جنوری،2022۔وزیر اعظم جناب نریندر مودی نے شری بالا صاحب ٹھاکرے کو ان کی جینتی (یوم پیدائش) پر خراج عقیدت پیش کیا ہے۔ ایک ٹویٹ میں وزیر اعظم نے کہا؛ ‘‘میں شری بالاصاحب ٹھاکرے کو ان کی جینتی پر خراج عقیدت پیش کرتا ہوں۔ انہیں ہمیشہ ایک غیرمعمولی لیڈر کے طور پر یاد رکھا جائے گا جو ہمیشہ لوگوں کے ساتھ کھڑے رہے’’۔ ———————– ش ح۔م ع۔ ع ن
وزیر اعظم نے منی پور کے وزیر اعلیٰ کے طور پر حلف لینے پر جناب این بیرن سنگھ کو مبارکباد دی

وزیر اعظم جناب نریندر مودی نے منی پور کے وزیر اعلیٰ کے طور پر حلف لینے پر جناب این بیرن سنگھ کو مبارکباد پیش کی۔ ایک ٹویٹ میں، وزیر اعظم نے کہا؛ ”جناب @NBirenSingh جی کو منی پور کے وزیر اعلی کے طور پر حلف لینے پر مبارکباد۔ مجھے یقین ہے کہ ان کی ٹیم اور وہ منی پور کو ترقی کی نئی بلندیوں پر لے جائیں گے اور پچھلے پانچ سالوں میں کیے گئے اچھے کام کو جاری رکھیں گے۔“
مرکزی کابینہ نے سیاحت کے شعبے میں ہندوستان اور کروشیا کے درمیان مفاہمت نامے کو منظوری دی

نئی دہلی،27؍مارچ۔ وزیراعظم جناب نریندر مودی کی صدارت میں مرکزی کابینہ نے سیاحت کےشعبے میں ہندوستان اور کروشیا کے درمیان مفاہمت نامے کو سابقہ تاریخ سےاپنی منظوری دی ہے۔ اس مفاہمت نامے سے دونوں ملکوں کو سیاحت کے شعبے میں باہمی اشتراک و تعاون بڑھانے کے لئے ادارہ جاتی میکانزم تیار کرنے میں مدد ملے گی۔ اس مفاہمت نامے پر 26 مارچ 2019 کو صدر جمہوریہ ہند کے کروشیا کے دورے کے دوران دستخط کئے گئے تھے۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ م ع ۔ک ا
وزیراعظم نے جھارکھنڈ کے عوام کو یوم تشکیل جھارکھنڈ کی سالانہ یادگار کے موقع پر مبارکباددی

نئیدہلی۔15نومبر ۔ وزیراعظم جناب نریندر مودی نے جھارکھنڈ کے عوام کو یوم تشکیل جھارکھنڈ کی سالانہ یادگار کے موقع پر یوم تشکیل ریاست کی مبارکباد دی ہے۔ جناب نریندر مودی نے اپنی مبارکباد کے پیغام میں کہا : “झारखंड के लोगों को राज्य के स्थापना दिवस की हार्दिक शुभकामनाएं। ’’ جھارکھنڈ کے عوام کو ان کی ریاست کے یوم تشکیل پر مبارکباد ! بھگوان برسا منڈا کے آشیر واد سے خدا کرے کہ یہ ریاست آئندہ برسوں میں ترقی اور شان وشوکت کی نئی بلندیاں سر کرے !‘‘ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم